“Napoli” rekord qiymatdagi transferini amalga oshirdi

PSV hujumchisi Irving Losano faoliyatini “Napoli”da davom ettiradigan bo‘ldi. Bu haqda klub rasmiy saytida xabar berildi.

“Napoli” meksikalik futbolchi uchun niderlandlarga 40 million yevro to‘ladi. Bu klub tarixidagi yangi transfer rekordiga aylandi.
Losanoning o‘zi bilan esa 5 yillik shartnoma imzolandi. Qayd etilishicha, futbolchi neapolliklar safida yiliga 9 million yevro maosh oladi.
Ma’lumot uchun, Losano PSVga 2017-yil Meksikaning “Pachuka” klubidan 8 million yevro evaziga o‘tgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!